Artur Ekbaum

Artur Ekbaum (8. veebruar 1903 Suure-Kõpu vald, Viljandimaa – 5. juuni 1976 Udora, Kanada) oli eesti põllumajandustegelane, ühiskonnategelane ja pankur.

1923. aastal lõpetas ta Eesti Aleksandri Põllutöö Keskkooli. 1932. aastal lõpetas ta Berliini Põllumajanduse Ülikooli agronoomina.Maris Ennet. Ühistegevus oli Artur Ekbaumi elus kui päike. Sakala, 25. jaanuar 2003

Aastatel 1941–1944 oli ta ETK Põllumajandusosakonna juhataja ja Põllumajanduslikkude Ühistute Keskliidu direktor.

Aastatel 1943–1944 oli ta Eesti Põllumajandusliidu nõukogu liige.

1944. aastal oli ta Eesti Vabariigi Rahvuskomitee juhatuse liige.

1944 sügisel põgenes ta koos abikaasaga Rootsi.

1945 oktoobris nimetati ta eksiilis Otto Tiefi valitsuse ministriks, kuid määramine tühistati 24. juunil 1949, tagasiulatuvalt 1. detsembrist 1945 arvates.

1947. aastal oli ta Rootsis Eesti Rahvusnõukogu üks asutajaid.

1949. aastal siirdus koos abikaasaga Kanadasse, elas Torontos.

1954. aastal oli ta Toronto Eesti Ühispanga asutaja ja esimene juhatuse esimees.

Isiklikku
Tema vend oli vaimulik Juhan Ekbaum.

Tema abikaasa oli kirjanik Salme Ekbaum.

Viited

Välislingid
Haud Paistu kalmistul

Kategooria:Eesti põllumajandustegelased
Kategooria:Eesti ühiskonnategelased
Kategooria:Ühistegevuskoja liikmed
Kategooria:Eestlased Rootsis
Kategooria:Eestlased Kanadas
Kategooria:Paistu kalmistule maetud
Kategooria:Sündinud 1903
Kategooria:Surnud 1976